**PROCES-VERBAL AL ŞEDINŢEI EXTRAORDINARE CONSILIULUI LOCAL ŞIMAND DIN DATA DE 03.12.2017.**

Încheiat azi, 03.12.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.288/29.11.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 03.12.2017.**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI ORDINARE DIN DATA DE 28.11.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND PRIVIND APROBAREA DOCUMENTAȚIEI TEHNICO-ECONOMICE PENTRU OBIECTIVUL DE INVESTIȚIE „CONSTRUIRE TROTUARE DIN BETON PE STRADA 12 ȘI 19 ÎN LOCALITATEA ȘIMAND, JUDEȚUL ARAD”.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND IMPLEMENTAREA PROIECTULUI „CONSTRUIRE TROTUARE DIN BETON PE STRADA 12 ȘI 19 ÎN LOCALITATEA ȘIMAND, JUDEȚUL ARAD”.**

**INIŢIATOR, PRIMAR DEMA FLORIN-LIVIU**

**5.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 11 consilieri din cei 12 în funcţie. Este absent domnul consilier Groza Petru.

La şedinţă participă doamna secretar Brîndaş Lavinia.

Preşedinte de şedinţă este domnul Pocioian Vasile.

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 03.12.2017.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre privind aprobarea ordinei de zi, acesta fiind votat cu 11 voturi pentru (Bodnariu, Bogdan, Capra, Ciobotă, Dudaș, Fruja,Lihor, Neamți, Para,Pocioian, Sodinca), devenind astfel Hotărârea nr.124.**

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE DIN DATA DE 28.11.2017.**

**INIŢIATOR, PRIMAR DEMA FLORIN-LIVIU**

**D-nul președinte:Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul consiilier Bogdan: Sunt câteva aspecte care nu au fost consemnate în procesul și pe care aș dori să le enumăr:**

**1.La alegerea președintelui de ședință nu au fost consemnate toate discuțiile care au avut loc și aici aș ruga pe d-nii colegi consilieri locali să facă completările necesare.**

**2.Am cerut să se supună la vot, nu să respectăm ordinea ci dacă respectăm ordinea care a fost până acum privind alegerea președintelui de ședință, așa cum a fost până acum.**

**3.La pct. nr.4 referitor la proiectul de hotărâre privind rectificarea bugetului local nu sunt consemnate cele expuse de către d-nul primar referitor la gardul de la grădinița PN 1.**

**4. Referitor la taxa pentru restaurante și baruri am spus că suma de 250 de lei propusă pentru resturantele cu mai mult de 500 de mp nu este echitabil să fie aceeaşi şi pentru cei cu restaurante cu suprafețe până la 500 mp. În proiectul de hotărâre ni s-a prezentat, pentru cei cu suprafețe de peste 500 mp un minim de 4000 lei și un maxim de 8000 lei, taxa propusă fiind de 250 lei, valoare care nu se încadrează în intervalul minim şi maxim. Amintiți-vă ca am propus 4000 de lei și s-a votat plecând de la minimul propus prin lista de taxe locale. După listarea legii în cauză de către d-na Chiș s-a constatat faptul că în lege nu este trecut un minim decât un maxim pentru această situație respectiv 8000 lei drept pentru care s –a votat din nou suma, propusă fiind 4000 lei, votată 4000 lei.**

**5. Referitor la taxa PSI am spus că nu mi se pare corect ca persoanele fizice autorizate nu persoanele fizice aşa cum a fost consemnat în procesul verbal, să plătească aceeași taxă PSI ca și persoanele juridice.**

**6.La diverse am specificat faptul că a fost donată colecția de muzeu de către d-nul profesor Otavă Dimitrie către Școala Gimnazială Șimand, în baza actului nr.1543/08.11.2017, colecție care este adăpostită în clădirea aparținând Primăriei comunei Șimand și amplasată în curtea Școlii Gimnaziale corp B .**

**D-nul președinte supune la vot proiectul de hotărâre, acesta fiind votat cu 11 voturi pentru (Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.125.**

**3. PROIECT DE HOTĂRÂRE PRIVIND APROBAREA DOCUMENTAȚIEI TEHNICO-ECONOMICE PETRU OBIECTIVUL DE INVESTIȚIE „CONSTRUIRE TROTUARE DIN BETON PE STRADA 12 ȘI 19 ÎN LOCALITATEA ȘIMAND, JUDEȚUL ARAD”.**

**INIŢIATOR, PRIMAR DEMA FLORIN-LIVIU**

**d-nul consilier Capra: Care este strada 12 și strada 19?**

**d-nul consilier Neamți: Strada Gării și strada Școlii mari.**

**d-nul consilier Capra: Mi se pare ciudat să faci tot timpul pe unde este. De la Școala Mare până la romi nu este foarte rău trotuarul, doar că este foarte îngust.**

**d-nul consilier Para: Să facem acolo unde nu sunt trotuare.**

**d-nul consilier Capra: De aia se fac ședințe așa scurte, ca să nu avem obiecții la străzile care se vor, adică să nu spunem noi altă stradă decât 12 și 19. De ce suntem puși întotdeauna în fața faptului împlinit?**

**d-nul consilier Para: Cine a propus?**

**d-nul viceprimar: D-nul primar a fost cel care a hotărât.**

**d-nul consilier Para: Eu mă abțin. Propun trotuare pe alte străzi.**

**d-nul consilier Bogdan: Ar trebui să discutăm şi pe conţinutul documentației care ne-a fost transmisă și nu știu dacă proiectul va trece. Haideți să discutăm câteva aspecte în legătură cu această documentaţie:**

**1. Lungimea carosabilului menționată în proiectul de hotărâre, nu corespunde cu cea consemnată în memoriul tehnic astfel - în proiect la art.2 lit. C – capacități fiind consemnată lungimea de carosabil, strada 12 – 1200 m și strada 19 - 1000 m iar în memoriu la pct. nr.2.1.3 – în profil longitudinal – trotuarul 1 de pe strada 12 are o lungime de 1226,12 m și trotuarul 2 este proiectat pe strada 19 având o lungime de 1036,63 m, rezultând din Memoriu o lungime mai mare cu 62,75 m față de lungimea din proiectul de hotărâre.**

**2.În proiectul de hotărâre privind APROBAREA DOCUMENTAȚIEI TEHNICO-ECONOMICE PETRU OBIECTIVUL DE INVESTIȚIE „CONSTRUIRE TROTUARE DIN BETON PE STRADA 12 ȘI 19 ÎN LOCALITATEA ȘIMAND, JUDEȚUL ARAD” este specificată ca durată de execuţie 90 de zile iar în Memoriu la pct. nr.2.2 – Durata de realizare și etapele principale - durata estimată este de 120 de zile și la pct. 3.6 - ultimul aliniat derularea proiectului este de 90 de zile. Hotărâți-vă asupra termenului de execuție.**

**3. La ce sumă se ridică cheltuielile neeligibile la care s-a făcut referire la art.4 din proiectul de HCL privind implementarea proiectului „CONSTRUIRE TROTUARE DIN BETON PE STRADA 12 ȘI 19 ÎN LOCALITATEA ȘIMAND, JUDEȚUL ARAD”. Cheltuielile diverse și neprevăzute în sumă de 29.322,39 lei consemnate în devizul general sunt eligibile sau nu ?**

**4. În Memoriu tehnic întocmit la pct. nr.2.1.2 se specifică faptul că în prezent străzile nu sunt prevăzute cu trotuare în condițiile în care la Cap.C din Memoriu” Lista de cantități”, este prevăzută operația de spargere betoane în cantitate de 154 mc și transport beton din spargere, 369,90 tone. La pct. nr.2.1.3 din Memoriu se specifică faptul că nu a fost elaborat raportul de expertiză tehnică ținând cont de faptul că este lucrare nouă, străzile nefiind prevăzute cu trotuare. Având în vedere aceste aspecte, unele mențiuni din Lista de cantități nu sunt în concordanță cu anumite mențiuni din Memoriu. Întrebarea este - în Devizul general la Cap.4 - cheltuieli pentru investiția de bază și la Cap.5 alte cheltuieli, au fost prevăzute și cheltuielile aferente spargerii betonului și transportării betonului din spargere în condițiile în care în Memoriu se specifică că pe străzile respective nu există trotuare.**

**5. În Memoriu tehnic întocmit, la pct. nr.3 – Analiza cost-beneficiu se specifică în mod eronat că „străzile care fac obiectul acestei documentații se află în intravilanul orașului Măgurele, județul Ilfov.**

**6. Prevederile din Caietul de sarcini pentru construire trotuare de beton pe strada 12 și 19 în localitatea Șimand nu sunt adaptate la lucrarea de construire trotuare, posibil să se fi lucrat pe un model cadru pentru altă lucrare decât trotuare, deoarece în acest caiet de sarcini se face referire la unele aspecte fără nici o legătură cu lucrarea de construire trotuare, astfel:**

**- pct. nr.3 - executarea lucrărilor, penultimul alin.- Înainte de începerea lucrărilor de subzidire la clădirea învecinată se va realiza un releveu de fisuri la peretele vecin care urmează a se subzidi și la ultimul alin. – subzidirea fundațiilor clădirilor învecinate se realizează în tronsoane de 1 m până la cota de fundare a clădirii propuse.**

**- pct. nr.3 – executarea lucrărilor - în cazul deschiderilor mai mari de 3 m se vor lăsa popi de siguranță, astfel – alin. 3 – între etaje popii vor fi așezați pe aceeași verticală(ce facem, facem trotuare pe etaje?)**

**Propun ca proiectul de hotărâre să fie supus la vot numai cu condiţia punerii în concordonţă a tuturor documentaţiilor prezentate şi cu condiţia adaptării acestor documentaţii la specificul lucrării pentru care se solicită aprobarea documentaţiei tehnico – economice.**

**D-nul președinte supune la vot proiectul de hotărâre, acesta fiind votat cu 9 voturi pentru (Bodnariu, Bogdan, Ciobotă, Dudaș, Fruja, Lihor, Neamți, Pocioian, Sodinca) şi 2 abţineri (Capra şi Para) devenind astfel Hotărârea nr.126.**

**4.PROIECT DE HOTĂRÂRE PRIVIND IMPLEMENTAREA PROIECTULUI „CONSTRUIRE TROTUARE DIN BETON PE STRADA 12 ȘI 19 ÎN LOCALITATEA ȘIMAND”.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 9 voturi pentru (Bodnariu, Bogdan, Ciobotă, Dudaș, Fruja, Lihor, Neamți, Pocioian, Sodinca) şi 2 abţineri ( Capra şi Para) devenind astfel Hotărârea nr.127.**

**5. DIVERSE.**

**INIŢIATOR, PRIMAR DEMA FLORIN-LIVIU**

**d-nul consilier Neamți: Am o problemă legată de drumul și străzile obligatoriu la dreapta. Din informațiile pe care le-am primit, în luna ianuarie suntem vizați noi biserica penticostală și cei care stau pe strada respectivă, că vor fi luate permise la greu. Ce trebuie făcut?**

**d-nul consilier Bogdan: Am făcut pe parte de trotuare a adresă către CNAIR să asigurăm continuitatea între șosea și trotuare. Am fost trimiși la documentația de pe site-ul CNAIR care este ca și cum am face din nou documentație pentru trotuare, în condițiile în care noi prin act am cerut refacerea trotuarului. Dacă vă mai amintiți, eu am zis atunci inclusiv la S.C. UNIVERSAL ar merge o trecere de pietoni, cu o limitare de 30 km/oră, dar actul trebuie să plece de la Primărie, Consiliul local prin poliția de la nivel local. Am trimis anul trecut actul la CNAIR și nu am primit răspuns. Trebuie întocmită o altă adresă.**

**D-nul consilier Fruja: Ar trebui făcută o adresă către CNAIR prin care să solicităm a ne pune le dispoziție planul de situație al drumului DN 79.**

Epuizându-se punctele de pe ordinea de zi, **preşedintele de şedinţă încheie lucrările şedinţei extraordinare din data de 03.12.2017,** drept pentru care am încheiat prezentul proces-verbal.

**Preşedinte de şedinţă, Avizat de legalitate,**

**Pocioian Vasile secretar Brîndaş Lavinia**